钦定古今图书集成/历象汇编/岁功典/第056卷 > 《广东志书》 > 纳凉赋 隋卢思道
## 钦定古今图书集成/历象汇编/岁功典/第056卷 > 《广东志书》 > 纳凉赋 隋卢思道

祝融司方，朱明届序。气乃初伏，节惟徂暑。积歊蒸于
帘栊，流烦溽于园籞。阳风淟其长扇，火云赫而四举。
尔乃警六御，按三条。系鼍鼓，吹凤箫。云车错毂，麟马
齐镳。入云宫之𡾰𡶴，登仙观之岧峣。引雄风于洞穴，
承清露于丹霄。动飕飗于翠帐，散霏微于绮寮。